stanford-oval/wikipedia huggingface dataset:
דיטמר האמאן
נבחרת לאומית

בין השנים 1993 ו-1995 שיחק האמאן במדי נבחרת גרמניה עד גיל 21. בנובמבר 1997 הוא ערך את הופעת הבכורה שלו בנבחרת הבוגרת של גרמניה, במשחק מול נבחרת דרום אפריקה. הוא נכלל בסגל הנבחרת של המאמן ברטי פוגטס למונדיאל 1998, ועל אף שנשק לגיל 25 היה השחקן השני הצעיר ביותר בסגל. במהלך שלב הבתים של הטורניר האמאן נע בין ההרכב הפותח לספסל המחליפים, ובמשחק שמינית הגמר מול נבחרת מקסיקו נכנס כמחליף וסייע לנבחרתו לנצח. עם זאת, גרמניה הודחה לאחר הפסד לנבחרת קרואטיה ברבע הגמר.
במהלך משחקי המוקדמות ליורו 2000 ביסס האמאן את מעמדו כאחד משחקני המפתח של נבחרת גרמניה. בטורניר הגמר הוא שותף בכל משחקי הנבחרת, אך הודח עמה כבר בשלב הראשון. במהלך משחקי מוקדמות מונדיאל 2002 הפך האמאן לשחקן האחרון שכבש באצטדיון ומבלי הישן לפני הריסתו, לאחר שכבש במשחק מול נבחרת אנגליה באוקטובר 2000.
יחד עם שחקנים כמו מיכאל באלאק וברנד שניידר, היה האמאן אחד ממובילי חוליית הקישור של נבחרת גרמניה שהעפילה לגמר מונדיאל 2002, שם הפסידה לנבחרת ברזיל בתוצאה 2-0. הוא הפך בכך לשחקן הראשון של ליברפול מאז רוג'ר האנט ב-1966 שמשתתף בגמר גביע העולם. במהלך משחק הגמר ביצע האמאן עבירה לה הייתה חשיבות גדולה לתוצאת המשחק - בעקבות העבירה בעט ריבאלדו כדור לעברו של אוליבר קאן, שהשמיט ובכך אפשר לרונאלדו לכבוש לזכות ברזיל. יורו 2004 היה הטורניר הבינלאומי האחרון של האמאן, והוא הסתיים פעם נוספת בהדחה כבר בשלב הראשון. לאחר הפסד 2-1 לנבחרת צ'כיה במשחק האחרון בשלב הבתים, האמאן לא זומן לנבחרת במשך קרוב לשנה.
בעקבות היכולת הטובה שהפגין בגמר ליגת האלופות ב-2005 זומן האמאן מחדש לסגל הנבחרת על ידי המאמן יורגן קלינסמן. עם זאת, הוא הפגין יכולת חלשה במשחק שהסתיים בתיקו 2-2 מול נבחרת הולנד, מה שהוביל את קלינסמן לנפותו מהסגל. לאחר שלא נכלל בסגל הנבחרת לטורניר מונדיאל 2006, בין היתר בעקבות העונה החלשה שעבר בליברפול, הודיע האמאן על פרישתו מהנבחרת. בסך הכל שיחק האמאן 62 משחקים והבקיע חמישה שערים בנבחרת גרמניה.
תארים

| --- | --- |
 ליברפול גביע ה-FA:‏ 2000/2001, 2005/2006  גביע הפוטבול ליג: 2002/2003  מגן הקהילה: 2001  ליגת האלופות: 2004/2005  גביע אופ"א: 2000/2001  הסופר קאפ האירופי: 2001:  באיירן מינכן בונדסליגה: 1993/1994, 1996/1997  הגביע הגרמני: 1997/1998  גביע הליגה הגרמנית: 1997  גביע אופ"א: 1995/1996 נבחרת גרמניה סגנות גביע העולם: 2002
אלן ברק סטיוארט

| --- | --- |
 לידה:  1711 
 פטירה:  1791 (בגיל 80 בערך) 
 מדינה:  סקוטלנד 
 
פסל של אלן סטיוארט (משמאל) ודייוויד בלפור הבדיוני (מימין), מתוך "החטוף " של רוברט לואיס סטיבנסון .
אלן ברק סטיוארט (בגאלית : Ailean Breac Stiùbhart 1791–1711) היה חייל ויעקוביט סקוטי. הוא גם היה דמות מרכזית בתיק רצח שהיווה השראה לרומנים מאת סר וולטר סקוט ורוברט לואיס סטיבנסון.
החיים והרצח באפין

בהתאם למנהגי ההיילנד קלנס, אלן סטיוארט ואחיו גדלו תחת השגחתו של קרוב משפחתם ג'יימס מהגלן באפין. הכינוי שלו, ברק, בא מהמילה "מנוקד" בשפה הגאלית, מכיוון שפניו נשאו צלקות מאבעבועות שחורות. סטיוארט התגייס לצבא הבריטי של ג'ורג' השני ב-1745, רגע לפני המרד היעקוביטי של אותה שנה. הוא לחם בקרב פרסונפאנס, אך ערק ל-Highland Jacobites. לאחר מכן הוא נלחם למען היעקוביטים, אך לאחר שהובסו בקרב קולדן, הוא ברח לצרפת, מלווה את מפקדו וקפטן הקלן שלו, קולונל צ'ארלס סטיוארט מארדשיאל (ארדשיאל לא היה המפקד של האפין סטיוארטס, אלא קיבל את הפיקוד בהיעדרו של המפקד). לאחר שהצטרף לאחד הגדודים הסקוטיים המשרתים בצבא הצרפתי, סטיוארט נשלח חזרה לסקוטלנד כדי לאסוף דמי שכירות עבור מנהיגי הקלנים הגולים ולגייס חיילים לכתר הצרפתי.
ב-14 במאי 1752 נרצח קולין קמפבל מגלנור, הסוכן המלכותי שגובה דמי שכירות ממשפחת ארדשיאל סטיוארטס. מכיוון שאלן סטיוארט איים בעבר על גלנור בפומבי ושאל על לוח הזמנים שלו ליום המדובר, הוצא צו מעצר נגדו. עם זאת, הוא התחמק מניסיון לכידתו. הוא נשפט שלא בפניו ונידון למוות. אביו המאמץ, ג'יימס, הורשע כמסייע לרצח ונתלה. המסקנות חלוקות בשאלה האם אלן סטיוארט היה למעשה הרוצח, ואם לג'יימס סטיוארט הייתה מעורבות כלשהי. ממשלת בריטניה ראתה ברצח של גלנור את הסכנה הפוטנציאלית של התנקשויות יעקוביטים של סוכניהם בהיילנדס, מצד אחד, וגם חידוש פוטנציאלי של הסכסוך בין הקלנים של קמפבל וסטיוארט, מצד שני. הוצאתו להורג של ג'יימס מהגלן הגבירה את חוסר שביעות הרצון של קלן סטיוארט. בסקוטלנד, במיוחד לאחר שהונצח בסיפורת, אלן ברק סטיוארט הוצג כדמות רומנטית.
זמן מה לאחר הרצח נמלט סטיוארט לצרפת, שם המשיך בקריירה הצבאית שלו, וקיבל את הצלב הצבאי היוקרתי לפני פרישתו מהצבא ב-1777. התיעוד האחרון שלו היה שתי תצפיות בפריז בסוף שנות ה-80, אז הוא עדיין טען שהוא לא הרוצח של גלנור.
בתרבות פופולרית

סטיוארט מופיע כדמות המרכזית ברומן " החטוף " של רוברט לואי סטיבנסון משנת 1886, הממחיז את הרצח באפין. בגרסה של סטיבנסון לאירועים, אלן ברק סטיוארט הבדיוני עד לרצח של גלנור יחד עם הגיבור דייוויד בלפור, אבל הוא לא הרוצח.
"החטוף" עבר עיבוד נרחב לרדיו, למסך ולבמה; שחקנים שגילמו את אלן ברק סטיוארט כוללים את פיטר פינץ' ( "החטוף" (סרט 1960), מייקל קיין ( "החטוף", סרט 1971 ), ארמנד אסנטה ("החטוף", סרט 1995 ), איאן גלן (סדרת טלוויזיה 2005), מייקל נרדון (BBC Radio, 2016  ) ומלקולם קאמינג "החטוף" (משחק)).
גדוד מתנדבי פרסונפאנס של אלן ברק

גדוד מתנדבי פרסונפאנס של אלן ברק, שנוסד ב-2007, הוא אגודה לשחזור היסטורי המתמקדת במרד של שנת 1745 ובהיסטוריה הקשורה אליו. מחצית מהחברים מציגים חיילים אדומים (הצבא הבריטי) והמחצית השינה מציגים מורדים יעקוביטים, כהוקרה על שירותו של סטיוארט בשני הצדדים של הסכסוך, ובהתאם לכך נקראת על שמו. האגודה ממוקמת בפרסונפאנס, מזרח לות'יאן, אך מופיעה באירועים ברחבי הארץ ויש בה חברים מרחבי סקוטלנד.
הערות שוליים

↑    Auslan Cramb, Scottish Correspondent, ‏18th Century murder conviction 'should be quashed', The Telegraph, 14 November 2008
↑  Carney, Seamus (1989). The Killing of the Red Fox: An Investigation into the Appin Murder. Moffat: Lochar Publishing Ltd. ISBN 0948403152.
↑  "Episode 1, Robert Louis Stevenson: Kidnapped, Drama – BBC Radio 4". BBC. ארכיון מ-14 באוגוסט 2017. נבדק ב-30 בדצמבר 2023. {{cite web}}:  (עזרה)
↑  "Alan Breck's Volunteer Regiment". אורכב מ-המקור ב-2016-03-03.
מרטין הונגלה

מרטין הונגלה ימה השני (באנגלית: Martin Hongla Yma II; נולד ב-16 במרץ 1998) הוא כדורגלן קמרוני המשחק בעמדת הבלם והקשר האחורי בגרנדה ובנבחרת קמרון.
קריירה

הונגלה, יליד יאונדה, הצטרף לגרנדה ב-2016, מאקדמיית הספורט של בלייז נקופו. הוא שיחק בתחילה בקבוצת המילואים של המועדון.
הוא ערך את הופעת הבכורה שלו בבוגרים ב-21 באוגוסט 2016, בתיקו 1-1 ביתי מול אתלטיקו מנצ'ה ריאל. ב-16 בינואר 2018, הושאל לחצי שנה לברצלונה ב', ששיחקה בליגה הספרדית השנייה.
ב-3 ביולי 2019, לאחר השאלה למשך שישה חודשים לקרפטי לבוב, הצטרף הונגלה לרויאל אנטוורפן מהליגה הבלגית. ב-9 ביולי 2021, הוא הצטרף להלאס ורונה מהסרייה א' בהשאלה, ומאוחר יותר נרכש על ידי הקבוצה. ב-31 בינואר 2023, הונגלה חזר לספרד, לאחר שהושאל לחצי עונה לריאל ואיאדוליד מהלה ליגה.
ב-12 בינואר 2024 חזר לגרנדה וחתם לשלוש וחצי שנים.
הונגלה שיחק במדי נבחרות קמרון באליפות אפריקה עד גיל 17 2015, מוקדמות גביע אפריקה עד גיל 20 2017 ובגביע אפריקה עד גיל 23 לאומות 2019.
הוא ערך את הופעת הבכורה שלו בנבחרת קמרון ב-16 בנובמבר 2020 במשחק במסגרת מוקדמות גביע אפריקה לאומות 2021 נגד מוזמביק.
הערות שוליים

↑  Martin Hongla, convicción y atrevimiento, GranadaDigital, ‏2016-09-30 (בספרדית)
| נבחרת קמרון – גביע אפריקה לאומות 2021 |
| --- | --- | --- |
|  1 אפאלה •  2 אבוסה •  3 אנגמלאו •  4 מוקודי •  5 נגדאו-נגג'וי •  6 אויונגו •  7 אנז'י •  8 זמבו אנגיסה •  9 באהוקן •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 ז'נאגו • 21 קסטלטו • 22 אונגוונה • 23 אומוסולה • 24 א. אוננה • 25 טולו • 26 ז'. אוננה • 27 ליאה סיליקי • 28 נייו • מאמן: קונסייסאו |  1 אפאלה •  2 אבוסה •  3 אנגמלאו •  4 מוקודי •  5 נגדאו-נגג'וי •  6 אויונגו •  7 אנז'י •  8 זמבו אנגיסה •  9 באהוקן •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 ז'נאגו • 21 קסטלטו • 22 אונגוונה • 23 אומוסולה • 24 א. אוננה • 25 טולו • 26 ז'. אוננה • 27 ליאה סיליקי • 28 נייו • מאמן: קונסייסאו | קמרון |
| נבחרת קמרון – מונדיאל 2022 |
| --- | --- | --- |
|  1 אנגפנדואטנבו •  2 אנגום •  3 נקולו •  4 וו •  5 אונדואה •  6 אנגמלאו •  7 נקודו •  8 זמבו אנגיסה •  9 אנסאמה •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 אמבאומו • 21 קסטלטו • 22 אנצ'אם • 23 א. אוננה • 24 אבוסה • 25 טולו • 26 מארו • מאמן: סונג |  1 אנגפנדואטנבו •  2 אנגום •  3 נקולו •  4 וו •  5 אונדואה •  6 אנגמלאו •  7 נקודו •  8 זמבו אנגיסה •  9 אנסאמה •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 אמבאומו • 21 קסטלטו • 22 אנצ'אם • 23 א. אוננה • 24 אבוסה • 25 טולו • 26 מארו • מאמן: סונג | קמרון |
גוטייה לארסונר

גוטייה לארסונר (בצרפתית: Gautier Larsonneur; נולד ב-23 בפברואר 1997) הוא כדורגלן צרפתי המשחק בעמדת השוער בסנט אטיין.
קריירה

לארסונר נולד בצרפת, ובגיל 11 הצטרף למחלקת הנוער של ברסט.
הוא ערך את הופעת הבכורה שלו במדי הקבוצה הבוגרת של המועדון ב-11 באוגוסט 2017, כששמר על רשת נקייה בתיקו 0–0 של קבוצתו עם גָזֵלֵק אָזַ'אקְסְיוֹ. כבר באותה עונה הפך לשוער הפותח של הקבוצה, וגם בעונה שאחריה הצליח לשמור על מקומו ולסייע לקבוצה להעפיל לליג 1.
בעונת 2021/2022 איבד את המקום בהרכב לשוער מרקו ביזוט.
הערות שוליים

↑  "LFP.fr - Ligue de Football Professionnel - Domino's Ligue 2 - Saison 2017/2018 - 3ème journée - Stade Brestois 29 / Gazélec FC Ajaccio". www.lfp.fr.
ערך זה הוא קצרמרבנושא כדורגלנים צרפתים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גוטייה לארסונר".
Simple Man (שיר של לנרד סקינרד)

| --- | --- |
 שיר בביצוע לינרד סקינרד
 מתוך האלבום (Pronounced 'Lĕh-'nérd 'Skin-'nérd)
 יצא לאור:  1973 
 סוגה:  רוק דרומי 
 שפה:  אנגלית 
 חברת תקליטים:  אטלנטיק רקורדס 
 הפקה:  אל קופר 
 
"Simple Man" הוא שיר מתוך האלבום (Pronounced 'Lĕh-'nérd 'Skin-'nérd) של להקת לנרד סקינרד. השיר הופיע כשיר האחרון בצד א' של האלבום.
השיר הוא אחד משיריה הפופולריים ביותר של הלהקה. מאז הפך זמין בשירותים דיגיטליים הוא השיר השלישי הנמכר ביותר של הלהקה אחרי "Sweet Home Alabama" ו-"Free Bird". נכון לנובמבר 2013 נמכרו ממנו סך של 1,333,000 עותקים.
מבנה מוזיקלי

השיר נכתב בסולם לה מינור/דו מז'ור, אם כי כל הגיטרות כוונו חצי טון מטה, ולכן השיר מנוגן למעשה בסולם סול דיאז מינור/סי. השיר מתחיל בגיטרה אקוסטית המנגנת ארפג'ו של האקורדים דו מז'ור, סול מז'ור ולה מינור (בגלל כיוון הגיטרה מדובר למעשה בסי מז'ור, פה דיאז מז'ור וסול דיאז מינור). הפתיח מלווה בליין בס ומצילה, לפני שהתופים והשירה נכנסים לתחילת הבית. השיר מתאר אם שמשוחחת עם בנה על החיים, והוא הושפע ממותה של סבתו של רוני ואן זנט. בפזמון מנגנת גיטרה חשמלית שמבצעת את הארפג'ו של הגיטרה האקוסטית בתחילת השיר. את הסולו מבצע גרי רוסינגטון.
קרדיטים > לנרד סקינרד

רוני ואן זאנט – שירה
גרי רוסינגטון – גיטרה מובילה וגיטרת סולו
אלן קולינס – גיטרה מובילה וגיטרת קצב
אד קינג – גיטרה בס
בוב בארנס – תופים וכלי הקשה
בילי פאוול – קלידים
קרדיטים > נגנים נוספים

אל קופר – אורגן
מיקומי שיא

|   ‏‏‏  מצעדים שבועיים (2021)> מדינה |   ‏‏‏  מצעדים שבועיים (2021)> מצעד |   ‏‏‏  מצעדים שבועיים (2021)> מיקום שיא |   ‏‏‏  מצעדים שבועיים (2021)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | US Hot Rock & Alternative Songs (Billboard) | 13 |  |
גרסת כיסוי

בשנת 2003 הוציאה להקת הרוק האמריקאית שיינדאון, שהגיטריסט שלה דאז, ג'סין טוד, היה אז בן זוגה של מלודי ואן זנט, בתו של רוני ואן זנט, גרסת כיסוי לשיר. הגרסה הופיעה באלבומה הראשון, Leave a Whisper וזכתה להצלחה רבה. הסינגל שיצא ב-2004 צעד במצעד שירי הרוק המיינסטרימי של מגזין הבילבורד במשך 24 שבועות, והגיע למקום החמישי. בקטגוריית הרוק הפעיל צעד השיר 21 שבועות והגיע למקום השמיני, ובקטגוריית מכירות השירים הדיגיטליים הגיע למקום השלישי וצעד 29 שבועות.
הערות שוליים

↑  Grein, Paul (27 בנובמבר 2013). "Chart Watch: Eminem Returns to #1, Gaga Sinks to #8". Yahoo Music. {{cite news}}:  (עזרה)
↑  "Simple Man Songfacts". songfacts.com.
↑  Hot Rock & Alternative Songs, Billboard
↑  Shinedown Chart History on Billboard
| שיינדאון |
| --- | --- | --- |
| ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי | ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי |  |
| אלבומי אולפן | Leave a Whisper • Us and Them • The Sound of Madness • Amaryllis • Threat to Survival • Attention Attention • Planet Zero |  |
| מיני אלבומים (EP) | iTunes Session |  |
| סמית ומאיירס | Acoustic Sessions • Volumes, 1 & 2 |  |
| סרטים והופעות | Live from the Inside • Somewhere in the Stratosphere • Attention Attention |  |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" |  |
| --- | --- |
בקרת זהויות :  MusicBrainz work: 2e6168ab-fd17-367e-ab30-f76d0c2f55a4
פול למברט

פול למברט (באנגלית: Paul Lambert; נולד ב-7 באוגוסט 1969 בגלאזגו) הוא כדורגלן עבר סקוטי ששיחק בעמדת הקשר, וכיום מאמן כדורגל.
למברט רשם קריירת משחק במספר קבוצות בסקוטלנד, שם זכה בגביע הסקוטי עם סנט מירן ובארבע אליפויות ושלושה גביעים עם סלטיק. הוא רשם קדנציה קצרה גם בבורוסיה דורטמונד מהבונדסליגה, עמה זכה בליגת האלופות. לזכותו ארבעים הופעות בינלאומיות במדי נבחרת סקוטלנד, אותה ייצג בין היתר בטורניר מונדיאל 1998.
כמאמן, רשם למברט הצלחה יחסית בליגות הנמוכות באנגליה, בטרם העלה את נוריץ' סיטי מהליגה השלישית לפרמייר ליג בתוך שתי עונות בלבד. בהמשך אימן גם באסטון וילה (במשך שלוש עונות), בבלקברן רוברס (עונה אחת) ובוולבס (עונה אחת).
קריירת משחק > נבחרת סקוטלנד

למברט החל את דרכו הבינלאומית בנבחרות הצעירות של סקוטלנד. הוא שיחק במדי סקוטלנד עד גיל 21 שהדיחה במפתיע את גרמניה ברבע גמר אליפות אירופה עד גיל 21 - 1992, ואף כבש את שערה השלישי של סקוטלנד בניצחון 3–4 בגומלין של רבע הגמר, שהבטיח לסקוטלנד את המקום בשלב הבא אחרי שוויון 1-1 במשחק הראשון.
את הופעת הבכורה שלו בנבחרת סקוטלנד הבוגרת ערך למברט ב-21 במאי 1995, תחת המאמן קרייג בראון, כשעלה בהרכב נבחרתו שנפרדה בשוויון 0-0 מיפן במסגרת גביע קירין 1995. במהלך טורניר מוקדמות מונדיאל 1998, החל למברט להשתלב בהרכב נבחרתו, וקנה את מקומו במרכז השדה. הוא רשם שבע הופעות מתוך עשרת המשחקים של סקוטלנד, וסייע לה לסיים במקום השני עם המאזן הטוב ביותר מבין הסגניות שהבטיח מקום בטורניר הגמר. למברט זומן על ידי בראון לטורניר מונדיאל 1998 בצרפת, ופתח בהרכב בכל משחקיה של סקוטלנד בשלב הבתים, שבסיומו הודחה מהטורניר.
למברט הוסיף להיות שחקן מפתח בסקוטלנד במהלך מוקדמות יורו 2000. הוא רשם שש הופעות בשלב הבתים, אותו סיימה סקוטלנד במקום השני, אך נאלץ להחמיץ את צמד משחקי הפלייאוף מול אנגליה, שהסתיימו בהדחתה של סקוטלנד, בעקבות פציעה שספג שבוע קודם לכן בדרבי של גלאזגו. אנגליה ניצחה 0–2 במשחק הראשון מצמד של פול סקולס, אותו היה צריך למברט לכסות אם היה בסגל. ניצחון 0–1 בגומלין לא הספיק לסקוטלנד על מנת להעפיל.
סקוטלנד כשלה להעפיל גם ממוקדמות מונדיאל 2002. למברט רשם ארבע הופעות במהלך טורניר המוקדמות, ועל אף שסקוטלנד נוצחה רק פעם אחת בשלב הבתים, היא סיימה במקום השלישי והודחה. שערו היחיד של למברט במדי סקוטלנד נכבש בספטמבר 2002, במהלך מוקדמות יורו 2004, במשחק חוץ מול איי פארו שהסתיים בשוויון 2-2. משחקו הארבעים והאחרון של למברט במדי הנבחרת נערך אף הוא באותו טורניר המוקדמות, כשסקוטלנד נוצחה בדורטמונד 2-1 על ידי גרמניה. הוא לא היה שותף להדחתה של סקוטלנד בפלייאוף על ידי הולנד.
בסך הכול ערך למברט ארבעים הופעות בינלאומיות, מתוכן 15 כקפטן סקוטלנד, וכבש שער אחד.
תארים > תארים כשחקן

הגביע הסקוטי: 1986/1987
ליגת האלופות: 1996/1997
אליפות סקוטלנד (4): 1997/1998, 2000/2001, 2001/2002, 2003/2004
הגביע הסקוטי (3): 2000/2001, 2003/2004, 2004/2005
גביע הליגה הסקוטית (2): 1997/1998, 2000/2001
סטטיסטיקות > מועדונים

| עונה | מועדון | ליגה | בליגה> הופעות | בליגה> שערים | בגביע> הופעות | בגביע> שערים | בגביע הליגה> הופעות | בגביע הליגה> שערים | באירופה> הופעות | באירופה> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1985/1986 | סנט מירן | סקוטלנדליגת העל הסקוטית | 1 | 0 | — | — | — | — | — | — | 1 | 0 |
| 1986/1987 | סנט מירן | סקוטלנדליגת העל הסקוטית | 36 | 2 | 1 | 0 | — | — | — | — | 37 | 2 |
| 1987/1988 | סנט מירן | סקוטלנדליגת העל הסקוטית | 36 | 2 | — | — | — | — | 4 | 0 | 40 | 2 |
| 1988/1989 | סנט מירן | סקוטלנדליגת העל הסקוטית | 16 | 2 | — | — | — | — | — | — | 16 | 2 |
| 1989/1990 | סנט מירן | סקוטלנדליגת העל הסקוטית | 25 | 3 | — | — | — | — | — | — | 25 | 3 |
| 1990/1991 | סנט מירן | סקוטלנדליגת העל הסקוטית | 31 | 2 | — | — | — | — | — | — | 31 | 2 |
| 1991/1992 | סנט מירן | סקוטלנדליגת העל הסקוטית | 40 | 2 | — | — | — | — | — | — | 40 | 2 |
| 1992/1993 | סנט מירן | סקוטלנדהליגה הסקוטית השנייה | 39 | 1 | — | — | — | — | — | — | 39 | 1 |
| 1993/1994 | סנט מירן | סקוטלנדהליגה הסקוטית השנייה | 3 | 0 | — | — | — | — | — | — | 3 | 0 |
| 1993/1994 | מאת'רוול | סקוטלנדליגת העל הסקוטית | 32 | 3 | — | — | — | — | — | — | 32 | 3 |
| 1994/1995 | מאת'רוול | סקוטלנדליגת העל הסקוטית | 36 | 1 | — | — | — | — | 3 | 0 | 39 | 1 |
| 1995/1996 | מאת'רוול | סקוטלנדליגת העל הסקוטית | 35 | 2 | — | — | — | — | 2 | 0 | 37 | 2 |
| 1996/1997 | בורוסיה דורטמונד | גרמניהבונדסליגה | 31 | 1 | 1 | 0 | — | — | 11 | 1 | 43 | 2 |
| 1997/1998 | בורוסיה דורטמונד | גרמניהבונדסליגה | 13 | 0 | 3 | 0 | 2 | 0 | 3 | 0 | 21 | 0 |
| 1997/1998 | סלטיק | סקוטלנדליגת העל הסקוטית | 26 | 2 | 4 | 0 | 1 | 0 | — | — | 31 | 2 |
| 1998/1999 | סלטיק | סקוטלנדליגת העל הסקוטית | 33 | 1 | 5 | 0 | 1 | 0 | 8 | 0 | 47 | 1 |
| 1999/2000 | סלטיק | סקוטלנדליגת העל הסקוטית | 25 | 1 | — | — | — | — | 5 | 0 | 30 | 1 |
| 2000/2001 | סלטיק | סקוטלנדליגת העל הסקוטית | 27 | 1 | 6 | 0 | 2 | 0 | 5 | 0 | 40 | 1 |
| 2001/2002 | סלטיק | סקוטלנדליגת העל הסקוטית | 34 | 5 | 4 | 0 | 1 | 0 | 10 | 0 | 49 | 5 |
| 2002/2003 | סלטיק | סקוטלנדליגת העל הסקוטית | 31 | 3 | 1 | 0 | 3 | 1 | 13 | 2 | 48 | 6 |
| 2003/2004 | סלטיק | סקוטלנדליגת העל הסקוטית | 13 | 1 | 1 | 1 | 2 | 0 | 6 | 0 | 22 | 2 |
| 2004/2005 | סלטיק | סקוטלנדליגת העל הסקוטית | 4 | 0 | 2 | 0 | 1 | 1 | — | — | 7 | 1 |
| 2005/2006 | ליווינגסטון | סקוטלנדליגת העל הסקוטית | 7 | 0 | 2 | 0 | 1 | 0 | — | — | 10 | 0 |
| סך הכול קריירה | סך הכול קריירה | סך הכול קריירה | 574 | 35 | 30 | 1 | 14 | 2 | 70 | 3 | 688 | 41 |
סטטיסטיקות > נבחרת לאומית

| נבחרת סקוטלנד> שנה | נבחרת סקוטלנד> הופעות | נבחרת סקוטלנד> שערים |
| --- | --- | --- |
| 1995 | 2 | 0 |
| 1996 | 2 | 0 |
| 1997 | 5 | 0 |
| 1998 | 7 | 0 |
| 1999 | 6 | 0 |
| 2000 | 2 | 0 |
| 2001 | 4 | 0 |
| 2002 | 6 | 1 |
| 2003 | 6 | 0 |
| סך הכול | 40 | 1 |
הערות שוליים

↑  פול למברט מונה למאמנה של אסטון וילה, באתר וואלה, 2 ביוני 2012
↑  אין שערים, אין משרה: למברט פוטר מאסטון וילה, באתר ONE‏, 11 בפברואר 2015
| נבחרת סקוטלנד – מונדיאל 1998 |
| --- | --- | --- |
|  1 לייטון •  2 מקנמארה •  3 בויד •  4 קלדרווד •  5 הנדרי •  6 ט. מקינלי •  7 גלאקר •  8 ברלי •  9 דיורי •  10 ג'קסון •   11 קולינס •  12 סאליבן • 13 דונלי •  14 למברט • 15 גמיל • 16 וייר • 17 ב. מקינלי • 18 אליוט • 19 וויט • 20 בות' • 21 גולד • 22 דיילי • מאמן: בראון |  1 לייטון •  2 מקנמארה •  3 בויד •  4 קלדרווד •  5 הנדרי •  6 ט. מקינלי •  7 גלאקר •  8 ברלי •  9 דיורי •  10 ג'קסון •   11 קולינס •  12 סאליבן • 13 דונלי •  14 למברט • 15 גמיל • 16 וייר • 17 ב. מקינלי • 18 אליוט • 19 וויט • 20 בות' • 21 גולד • 22 דיילי • מאמן: בראון | סקוטלנד |
יאן פול ואן הקה

יאן פול ואן הקה (נולד ב-8 ביוני 2000) הוא כדורגלן הולנדי המשחק בעמדת הבלם בקבוצת ברייטון אנד הוב אלביון מהפרמייר ליג.
קריירה

ואן הקה נולד בארנמיויד והחל את הקריירה שלו בקבוצת החובבים גוס. ב-2018 עבר לנאק ברדה, שם שיחק במשך עונה אחת. ב-16 באוגוסט 2019, ערך את הופעת הבכורה שלו בקבוצה הבוגרת של ברדה, בניצחון 5-1 על הלמדון ספורט.
ב-10 בספטמבר 2020, חתם ואן הקה בברייטון אנד הוב אלביון מהפרמייר ליג על חוזה לשלוש שנים.
ב-18 בספטמבר 2020, הושאל ואן הקה להירנפיין לעונת 2020-2021. ב-19 בספטמבר 2020, ערך את הופעת הבכורה שלו בהירנביין בניצחון 3 - 1 על פורטונה סיטארד.
ב-29 באוגוסט 2021, הושאל ואן הקה לבלקברן רוברס מהצ'מפיונשיפ לעונת 2021/2022. ב-16 באוקטובר, ערך את הופעת הבכורה שלו בקבוצה, כששיחק 90 דקות בתיקו 2-2 מול קובנטרי סיטי. ב-11 בדצמבר, כבש ואן הקה את שער הבכורה שלו בקבוצה, כשכבש את השער השני בניצחון 2 - 0 על בורו. הוא נבחר לשחקן העונה של ברייטון בעונת 2021/2022, והפך לשחקן הלוואה הראשון שזכה בתואר זה.
ב-24 באוגוסט 2022, ערך ואן הקה את הופעת הבכורה שלו בברייטון, כשעזר לקבוצה לשמור על שער נקי בניצחון 3 - 0 על פורסט גרין רוברס. שלושה ימים לאחר מכן, ערך ואן הקה את הופעת הבכורה שלו בפרמייר ליג, כשעלה מהספסל בדקה ה-88 במקומו של דני וולבק, ועזר לברייטון לנצח 1 - 0 את לידס יונייטד. ב-21 בינואר 2023, ערך ואן הקה את ההופעה הבכורה שלו בהרכב הפותח של ברייטון, כששיחק 90 דקות בתיקו 2-2 עם לסטר סיטי. ב-24 במאי, שיחק ואן הקה בתיקו 1-1 עם מנצ'סטר סיטי, שהיה מהמשחקים האחרונים של העונה, והבטיח לברייטון מקום בליגה האירופית לעונת 2023/2024.
סינדרלה (סרט, 2021)

| --- | --- |

כרזת הסרט באנגלית
 מבוסס על:  "סינדרלה" מאת שארל פרו
 בימוי:  קיי קנון
 הופק בידי:  ג'יימס קורדן ליאו פרלמן ג'ונתן קדין שאנון מקינטוש
 תסריט:  קיי קנון
 עריכה:  סטייסי סכרודר
 שחקנים ראשיים:  קמילה קביו בילי פורטר אידינה מנזל ניקולס גאליצין ג'יימס קורדן ג'ון מולייני מיסי אליוט מיני דרייבר פירס ברוסנן טלולה גרייב
 מוזיקה:  מיקאל דנה   ג'סיקה וייס   קמילה קביו
 צילום:  אנדרו דאן
 מדינה:  ארצות הברית ארצות הברית   בריטניה בריטניה
 חברת הפקה:  סרטי קולומביה פולוול 73
 חברה מפיצה:  אולפני אמזון
 שיטת הפצה:  וידאו על פי דרישה 
 הקרנת בכורה:  3 בספטמבר 2021
 משך הקרנה:  113 דקות
 שפת הסרט:  אנגלית
 סוגה:  מוזיקלי, רומנטי
 הכנסות באתר מוג'ו:   cinderella2021
 דף הסרט ב־IMDb
 
סינדרלה (באנגלית: Cinderella) הוא סרט קומדיה רומנטית מוזיקלית אמריקאי שנכתב ובוים על ידי קיי קנון, המבוסס על אגדה באותו שם מאת שארל פרו. בסרט מככבת הזמרת האמריקאית קמילה קביו בהופעת המשחק הראשונה שלה לצד אידינה מנזל, מיני דרייבר, ניקולס גאליצין, בילי פורטר, ופירס ברוסנן. הסרט הוא מחזמר להיטים עם להיטי פופ ורוק מעשורים קודמים, בנוסף למספר שירים מקוריים. זהו חידוש הלייב אקשן הראשון לאדמה מאז הסרט סינדרלה של חברת וולט דיסני שיצא לאור בשנת 2015.
הסרט יצא לאור ב-3 בספטמבר 2021 בשירות פריים וידאו.
תקציר העלילה

אלה (קמילה קביו) היא אישה צעירה ושאפתנית שרוצה להקים חנות שמלות משלה יום אחד בחברה הפטריארכית שלה. היא תופסת את תשומת לבו של הנסיך (ניקולס גאליצין) בטקס מלכותי, והוא פוגש אותה בשוק ביום שלמחרת (שם הוא לבוש כאיש פשוט) כשהיא מנסה למכור את שמלותיה וקונה אותן ממנה. הוא מזמין אותה לנשף שיערך כעבור שבועיים, ומבטיח להכיר לה אנשים מעולם האופנה שיסייעו לה למכור את שמלותיה.
כשהיום מגיע, היא לובשת שמלה ורודה שעליה אמה החורגת (אידינה מנזל) זורקת דיו ומבקשת ממנה לא לבוא לנשף מכיוון שכבר הבטיחה שתתארס לתומס, בחור שמחבב את אלה. בעוד אלה עצובה, מגיעה הפיה הסנדקית (בילי פורטר) המופלאה שלה ומלבישה אותה בשמלה בעיצובה של אלה עצמה, עם נעלי זכוכית והופכת את העכברים לבני אדם וארגז לכרכרה. אלה הולכת לנשף ומוצאת מלכה, המציעה לקחת אותה ברחבי העולם כמלבישת עבורה ומבקשת להיפגש איתה למחרת בשעה 4:00 בכיכר השוק. מאוחר יותר מוצא הנסיך את אלה, ומראה לה את אחותו (טלולה גרייב) לובשת את השמלה שרכש מאלה בעבר ומציע לאלה נישואין. היא מסרבת על מנת להתחיל את הקריירה שלה. בחצות היא עוזבת את האולם לאחר שזרקה את הנעל על אחד משומרים של המלך, שמנסה לתפוס אותה.
למחרת, אמה החורגת של אלה מנסה לשכנע אותה להינשא למלך, כאשר אלה מסרבת, היא מוסרת אותה לתומס באותו היום. המלך משנה את דעתו לגבי הנסיך שמתחתן עם אישה פשוטה בשביל אהבה לאחר דיון עם המלכה, ומבקש מהנסיך להינשא לאלה. הנסיך ממשיך לחפש את אלה ומוצא אותה רצה ביער לאחר שהיא בורחת מתומס. הם מצהירים על אהבתם ומגיעים בזמן כדי להראות למלכה שלה את העיצובים שלה, שמקבלת אותם ומבקשים מאלה לבוא איתה.
הנסיך לוקח את אלה למלך ולמלכה, מודיע להם על החלטתם לטייל בעולם. ואז המלך מכריז על אחותו, הנסיכה גוון כראשונה בתור לכס. הסרט מסתיים בהכתרת הנסיכה גוון והנסיך ואלה מאוהבים.
דמויות ושחקנים

| שם השחקן/ית | שם הדמות | אודות הדמות |
| --- | --- | --- |
| קמילה קביו | אלה |  |
| אידינה מנזל | ויויאן | אמה החורגת של אלה |
| מיני דרייבר | ביאטריס | המלכה |
| ניקולס גאליצין | רוברט | הנסיך ויורש העצר |
| בילי פורטר | פאב ג'י | הפיה הסנדקית |
| פירס ברוסנן | רואן | המלך, אביו של רוברט |
| מאדי באיליו (אנ') | מלבוליה | אחותה החורגת של אלה |
| שארלוט ספנסר | נריסה | אחותה החורגת של אלה |
| ג'יימס קורדן | ג'יימס | עכבר / משרת |
| ג'יימס אקאסטר (אנ') | ג'ון | עכבר / משרת |
| רומש רנגנתן (אנ') | רומש | עכבר / משרת |
| רוב בקט (אנ') | תומאס ססיל | מחזר |
| טלולה גרייב | גוון | נסיכה, אחותו של רוברט |
| בוורלי נייט (אנ') | טטיאנה | מלכה |
| דוק בראון (אנ') | ללא שם | כרוז העיר |